สวัสดีค่ะ เสร็จจากธุระที่ท่ามะกา กาญจนบุรีแล้ว ก็ได้เวลาที่พวกเราขับรถไปหาอาหารทะเลอร่อยๆ ทาน ดั้นด้นไปถึงดอนหอยหลอดกันเลยทีเดียว ๕๕๕ แต่ละคนที่ไม่ได้ไปดอนหอยหลอดกันนานแล้ว ก็เลยอยากลองทานร้านใหม่บ้าง ขับรถมาเรื่อยๆ ผ่านร้านลุงขันธ์เลี้ยวซ้ายมาก็เจอร้านน้ำทิพย์จัดการจอดรถเลย แล้วเพื่อนๆ ก็จอดตาม เพราะเราไป 4 คันรถ

เข้าไปในร้านคนน้อยมาก แต่พอดูเวลาเข้าไปตอน  18.45 น. ก็ใกล้เวลาร้านปิดแล้วนี่นา แถมมองไม่เห็นทะเลเท่าไหร่แล้ว ก็รีบจัดแจงสั่งอาหารทันทีก่อนที่ครัวจะปิด 

1.  หอยหลอดผัดฉ่า มาถึงดอนหอยหลอดก็ต้องสั่งหอยหลอดผัดฉ่าเป็นโลโก้เลยค่ะ รสชาติเผ็ดสะใจมาก แซ่ยหลาย เนื้อหอยก็สด หวาน กรุบเส้นๆ ดีค่ะ ทานกันจนเกลี้ยง อิอิ สงสัยหิว
2.  ปูผัดผงกะหรี่ เมนูนี้เฉยๆ ค่ะ ปูพวกเราเลือกแบบแกะมาแล้ว ขี้เกียจแกะปูเองค่ะ แต่ตัวผงกะหรี่จืดไปหน่อย 
3.  ส้มตำปูม้า โอโหอร่อยค่ะ ปูสดค่ะ ส่วนรสชาติส้มตำใช้ได้ค่ะ
4.  ต้มยำปลาทู แซ่บหลาย ปลาทูเนื้อแน่น น้ำต้มยำก็เปรี้ยวหวานมันเค็ม อร่อยถูกใจค่ะ ขอบอกว่าซดน้ำต้มยำคนเดียวเกือบหมด ๕๕๕
5.  ปลาหมึกย่าง ก็สดมาก ยิ่งได้ทานกับน้ำจิ้มซีฟู๊ดนะ อร่อยค่ะ
6.  ปูนิ่มทอดกระเทียม เมนูนี้หน้าตาแปลกๆ โดยเหมือนเอาปูนิ่มมาชุปแป้งทอดแล้วใส่กระเทียมที่ขวานเป็นแว่น เสริฟมาหน้าตาไม่เหมือนที่คิด ๕๕๕ แต่ไม่ชอบแบบนี้ค่ะ ชอบแบบเอากระเทียมเจียวมาโรยมากกว่าค่ะ
7.  ปลาทูทอดกรอบ เมนูนี้ถูกใจหลายคนเลย ขนาดทานปลาทูทอดมาจากงานที่ไปกันมาแล้ว ก็ยังสั่งมาทานอีก ปลาทอดได้กรอบดี ราดน้ำยำอีกหน่อยอร่อย วันนี้แต่ละคนน่าจะทานปลาอย่างต่ำคนละ 3 ตัวเลยค่ะ
8.  ปลากระพงทอดน้ำปลา ปลาตัวไม่ใหญ่มา แต่ก็ไม่เป็นไรเพราะวันนี้สั่งมาหลายเมนูมาก รสชาติก็ได้มาตรฐานทั่วไปคือกรอบอร่อย อิอิ
9.  หอยแครงลวก อ๊าก เป็นเมนูโปรดเลยค่ะ
10.  น้ำพริกปูไข่ เมนูนี้เผ็ดมาก ปูแทบจะล้นถ้วยแบบไม่หวงของ แต่ก็ทานไม่หมดค่ะ เนื่องจากเผ็ดและอิ่มมากแล้ว จะใส่ถุงกลับบ้านก็คงไม่อร่อยแล้วค่ะ

ร้านอาหารน้ำทิพย์ 2 1/9 หมู่ 4 ต.บางจะเกร็ง อ.เมือง จ.สมุทรสงคราม 75000 โทร. 089-991-7272, 034-712-443 การเดินทางไปที่ร้านค่ะ จากตัวเมืองสมุทรสงคราม ขับไปทางดอนหอยหลอดเลยศาลกรมหลวงชุมพรประมาณ 100 เมตรจะเห็นร้านน้ำทิพย์ 1 ตั้งอยู่ขวามือ ตรงข้ามกับร้านลุงขัน ให้ขับเลยไปนิดนึงจะเห็นร้านน้ำทิพย์ 2 ค่ะ จอดรถด้านหน้าร้านน้ำทิพย์ได้เลย

ส่วนเวลาเปิด-ปิด เวลา 08.00-20.00 น. สำหรับร้านนี้บรรยากาศใช้ได้เลยค่ะ หากมาก่อน 5 โมงเย็น พวกเรามาสายเลยมองไม่เห็นทะเลแล้วค่ะ ได้แค่ลมอ่อนๆ พัดเข้ามา หากสนใจอาหารทะเลราคาไม่แพงก็แวะทานที่นี่ได้ค่ะ